Selbu

Selbu (lokal uttale: Sælbu, ) (sørsamisk: Saalpove) er en kommune i Trøndelag, om lag en times kjøretur sørøst for Trondheim. Kommunen omfatter nedre del av elva Neas dalføre og det meste av Selbusjøen, samt nærliggende skog- og fjellområder. Nabokommunene er Malvik og Stjørdal i nord, Meråker og Tydal i øst, Holtålen og Midtre Gauldal i sør og Melhus og Trondheim i vest.

Kommunens administrative senter ligger i bygda og tettstedet Mebond. Andre bygder i Selbu er Flora, Øverbygda, Vikvarvet, Innbygda, Tømra, Selbustrand, Sjøbygda og Dragsten.

Selbu er kjent for å være opphavssted for strikkemetoden selbustrikk, som er mye brukt spesielt i produksjon av votter. Hovedmotivet i dette mønsteret er Selburosen, et ornament som gjengis i Selbus kommunevåpen.

Geografi 

Store deler av Selbu består av skog- og fjellterreng. Elva Nea renner gjennom kommunen, nord til Selbusjøen, som ligger ved Mebond og er kommunens største innsjø. Områdene nederst i Neadalen og rundt Selbusjøen er stort sett flate og åpne, og det er her de fleste av kommunens innbyggere er bosatt. I sørvestlige og nordøstlige deler av kommunen er det høyere fjellområder. Selbus høyeste fjell er Fongen (1441,2 moh), som ligger på grensa mot Meråker og Tydal øst i kommunen.

Skog- og fjellområdene øst i kommunen, nord for Neas dalføre, er en del av Skarvan og Roltdalen nasjonalpark, som strekker seg inn i nabokommunene Stjørdal, Meråker og Tydal.

Berggrunnen i Selbu er en del av den kaledonske fjellkjede, og i hovedsak består av fyllitt og grønnskifer.

Samfunn 

Selbu kommune består de åtte grendene Mebond, Selbustrand, Innbygda, Øverbygda, Vikvarvet, Flora, Sjøbygda og Draksten. De fleste av kommunens innbyggere bor langs den østre delen av Selbusjøen og i den nederste delen av Neadalen. Her ligger tettstedet og administrasjonssenteret Mebond, som har  innbyggere per 1. januar .

Samferdsel 
Fylkesvei 705 fra Brekken i Røros til Hell i Stjørdal går gjennom kommunen. Fylkesvei 6712 starter ved Tømra og forbinder Selbu med Hommelvik i Malvik. Grenda Draksten på nordsiden av Selbusjøen har kun veiforbindelse til Trondheim, via fylkesvei 6676.

Utdanning 
Den videregående skolen Selbu videregående skole ligger i kommunen.

I Selbu ligger de tre barneskolene Bell, Selbustrand og ungdomsskolen i Selbu og videregående i Selbu.

Politikk 
Utdypende artikkel: Kommunestyrevalg i Selbu kommune

Kommunestyrevalget 2019

Næringsliv 
Selbu er kjent for store kvernsteinsbrudd i fjellet ved Kvernfjellvatn. Disse bruddene var i drift i nærmere 1 500 år fram til 1930-årene. Allerede i vikingtiden foregikk det eksport herfra til hele Norge, Danmark og Sør-Sverige, senere også til Russland.

Selbu er en skogkommune og har Kjeldstad Sag og Trelast som hjørnestensbedrift. Helt siden 1980 har elektronikk vært en viktig del av Selbu sitt næringsliv. ASTI AS Trøndelag Industrielektronikk, et datterselskap i Norbit konsernet, er i dag en av bygdas største arbeidsplasser.

Selbu har også Europas eneste Tv-museum og Radio-museum som ligger i bygda Sjøbygda.

Historie 
Selbu kommune ble etablert 1. januar 1838, og inkluderte i utgangspunktet også det som i dag er Tydal kommune. 1. januar 1901 ble den østlige delen av kommunen løsrevet og dannet Tydal. Siden det har ikke kommunegrensene blitt endret.

Kultur

Kulturarrangement 
 Sommerfestivalen i Selbu
 Selbufestivalen
 Gammelelva Bluegrasfestival

Idrett og friluftsliv 
 Selbu Idrettslag
 Selbu O-Klubb
 Selbuskogen skisenter
 Selbu Skytterlag

Kjente selbygger 
 Berit Aunli, langrennsløper
 Sverre Dragsten, jurist og tidligere høyesterettsdommer
 Odd Fuglem, langdistanse- og terrengløper med tre NM-gull
 Belle Gunness, antatt seriemorder
 Knut Erik Jensen, pianist
 Jens Johannessen, kunstmaler
 Kristen Kvello, skiløper og speaker
 Peder Morset, motstandsmann under annen verdenskrig
 Reidar Morset, programleder i NRK radio
 Tormod Morset, motstandsmann under annen verdenskrig
 Grete Ingeborg Nykkelmo, langrennsløper og skiskytter
 Hans Olav Sørensen, skihopper blant annet VM-deltaker i Oslo 1966
 Oscar Tybring, grunnlegger av Redningsselskapet
 Hanne Sandstad, orienteringsløper

Referanser

Eksterne lenker 
 Selbu kommune - hjemmeside
 Selbu - Store norske leksikon
 Selbu - Kommunefakta/Statistisk sentralbyrå
 Statistikk Selbu - Statistisk sentralbyrå
 Velkommen til Selbu - visitselbu.no